**Prekių žaidimo**

**„Pirk Panasonic su Mano Rimi lojalumo kortele ir laimėk“**

**taisyklės**

1. PREKIŲ PLATINTOJAS
	1. AS „Nordic Digital“, įmonės registracijos numeris EE100024025, buveinės adresas: Tööstuse tee 6, Tõrvandi, Tartumaa, Estonia 61715.
2. ŽAIDIMO ORGANIZATORIUS
	1. UAB „Galley Group“, įmonės kodas 126286061, buveinės adresas: Gerosios Vilties g. 22A-2, Vilnius.
3. ŽAIDIMO VIETA
	1. Žaidimas vyksta „Rimi“ parduotuvėse visoje Lietuvos Respublikos teritorijoje.
4. ŽAIDIMO TRUKMĖ
	1. Žaidimas vyksta nuo 2020 m. kovo 3 d. iki 2020 m. kovo 30 d.
5. PRIZAI

5.1. Prizų fondą sudaro 19 (devyniolika) prizų – 1 (vienas) „Panasonic Lumix DMC-SZ10“ fotoaparatas, kurio vertė – 93,48 EUR (devyniasdešimt trys eurai, 48 euro centai), 2 (dvejos) „Panasonic“ belaidės ausinės su mikrofonu „RP-HF410BE-K“, kiekvienų ausinių vertė – 32,04 EUR (trisdešimt du eurai, 04 euro centai), 15 (penkiolika) „Panasonic“ prožektorių „BF-BG01 Angry Birds“, kiekvieno vertė – 6,40 EUR (šeši eurai, 40 euro centų).

5.2. Bendra prizų vertė yra 285,60 EUR (du šimtai aštuoniasdešimt penki eurai, 60 euro centų).

6. DALYVAVIMO SĄLYGOS

6.1. Žaidime gali dalyvauti visi „Mano Rimi“ lojalumo kortelių naudotojai, kurių turėtojai registruodami „Mano Rimi“ lojalumo kortelę yra sutikę, jog jų asmens duomenys bus tvarkomi Akcijų organizavimo tikslais.

6.2. Asmenys, norintys dalyvauti žaidime, laikotarpiu nuo 2020 m. kovo 3 d. iki 2020 m. kovo 30 d. vienoje iš Lietuvos Respublikoje esančių „Rimi“ parduotuvių turi įsigyti „Panasonic“ prekę (prekių sąrašą žr. 1 priede) ir atsiskaityti už ją, naudodamasis „Mano Rimi“ lojalumo kortele .

6.3. Įsigijęs žaidimo prekių, dalyvis automatiškai nemokamai registruojamas žaidime.

6.4. Žaidimo metu pametęs arba pažeidęs „Mano Rimi“ lojalumo kortelę, vartotojas turi užsisakyti naują „Mano Rimi“ lojalumo kortelę telefonu 80000180 arba el. paštu info.lt@rimibaltic.com. Dalyvavimas žaidime neperkeliamas į naują „Mano Rimi“ lojalumo kortelę.

6.5. Jei klientas nenori dalyvauti žaidime, jis gali atsisakyti, nusiuntęs „Mano Rimi“ lojalumo kortelės numerį, vardą ir pavardę el. paštu info.lt@rimibaltic.com

6.6. Vienas dalyvis gali registruotis neribotą kiekį kartų, kaskart įsigijęs prekių pagal žaidimo taisyklių sąlygas ir pasinaudojęs „Mano Rimi“ lojalumo kortelę.

6.7. Visi pagal žaidimo taisykles įsigyti pirkiniai dalyvaus žaidime.

6.8. Žaidimo organizatorius neatsako už:

6.8.1. galimus dalyvių nuostolius, susijusius su prizo atsiėmimu;

6.8.2. pasekmes, atsiradusias dėl neteisingo naudojimosi „Mano Rimi“ lojalumo kortele ar dėl dalyvio kaltės atsiradusių netikslumų.

7. PLANUOJAMAS DALYVIŲ SKAIČIUS

7.1. Planuojamas dalyvių skaičius – 1 000 (tūkstantis) dalyvių, kurie 6 punkte nurodytu būdu dalyvaus žaidime ir kurie galės laimėti vieną iš 19 (devyniolikos) prizų – 1 (vieno) „Panasonic Lumix DMC-SZ10“ fotoaparato,, 3 (trijų) „Panasonic“ belaidžių ausinių su mikrofonu „RP-HF410BE-K“, 15 (penkiolikos) „Panasonic“ prožektorių „BF-BG01 Angry Birds“.

8. DALYVIŲ INDĖLIS

8.1. Norėdamas dalyvauti žaidime, pirkėjas turi įvykdyti 6 punkte nurodytas sąlygas.

8.2. „Mano Rimi“ lojalumo kortelė kainuoja 1,00 EUR (vienas euras, 00 euro centų).

8.3. Dalyvaudamas žaidime, dalyvis nepatirs papildomų išlaidų.

9. PREKIŲ ĮSIGIJIMO LAIKOTARPIS

9.1. Asmuo gali užsiregistruoti žaidime 6 punkte nurodytu būdu nuo 2020 m. kovo 3 d. iki 2020 m. kovo 30 d.:

9.1.1. Užsiregistravęs laikotarpiu nuo 2020 m. kovo 3 d. iki 2020 m. kovo 30 d. 23.59 val., dalyvis dalyvaus lošime 2020 m. balandžio 2 d.

10. NUGALĖTOJŲ NUSTATYMAS

10.1. Nugalėtojai bus nustatyti atsitiktiniu būdu iš visų užsiregistravusių dalyvių, naudojantis kompiuterine programa.

10.2. Nugalėtojai bus nustatyti 2020 m. balandžio 2 d. 12.00 val. UAB „Galley Group“ biure Gerosios Vilties g. 22A-2, Vilniuje.

10.3. UAB „Galley Group“ nustatys nugalėtojus iš „Rimi“ duomenų bazėje gautų duomenų, kurią sudaro „Mano Rimi“ lojalumo kortelių numeriai. Po lošimo, „Rimi“ nustatys nugalėtojus ir paskelbs juos svetainėje [www.rimi.lt](http://www.rimi.lt).

10.4. Lošime bus nustatyta 19 (devyniolika) nugalėtojų, kurie laimės vieną iš šių prizų: 1 (vieno) „Panasonic Lumix DMC-SZ10“ fotoaparato, 3 (trijų) „Panasonic“ belaidžių ausinių „RP-HF410BE-K“ ir 15 (penkiolikos) „Panasonic“ prožektorių „BF-BG01 Angry Birds“.

10.5. Lošime dalyvaus kiekvienas 9 punkte nustatytu laikotarpiu registruotas pirkinys, atitinkantis žaidimo taisykles.

11. NUGALĖTOJŲ PASKELBIMAS

11.1. Nugalėtojų „Mano Rimi“ lojalumo kortelių numeriai bus paskelbti interneto svetainėje www.rimi.lt 2020 m. balandžio 3 d.

11.2. Asmeniniai duomenys, gauti iš lojalumo sistemos „Mano Rimi“ klientų profilio bus naudojami tik šio žaidimo kontekste nugalėtojams nustatyti, kad „Rimi Lithuania“ klientų aptarnavimo tarnyba galėtų susisiekti su nugalėtoju dėl prizo atsiėmimo. Duomenų apdorojimo tikslas – užtikrinti, kad žaidimo nugalėtojai būtų sėkmingai ir skaidriai nustatyti.

12. PRIZŲ ATSIĖMIMAS

12.1. Prizui atsiimti nugalėtojas iki 2020 m. balandžio 30 d. darbo dienomis nuo 10.00 val. iki 16.00 val. privalo atvykti į UAB „Galley Group“ biurą Gerosios Vilties g. 22A-2, Vilniuje. Su savimi reikia turėti laimėjusio asmens „Mano Rimi“ lojalumo kortelę ir dėl prizo atsiėmimo laiko iš anksto susitarti telefonu +370-5-2611186.

12.2. Apie laimėtą prizą laimėtojams taip pat bus pranešta trumpąja žinute telefono numeriu, nurodytu „Mano Rimi“ lojalumo kortelių duomenų bazėje lošimo dieną. Žinutė bus siunčiama tik tiems laimėtojams, kurie registruodami „Mano Rimi“ lojalumo kortelę leido su jais susisiekti.

12.3. Jei „Mano Rimi“ lojalumo kortelių duomenų bazėje nenurodytas laimėtojo mobiliojo telefono numeris arba nurodytas neteisingas numeris, apie laimėtą prizą jis gali sužinoti interneto svetainėje [www.rimi.l](http://www.rimi.lv)t.

12.4. Po 2020 m. balandžio 30 d. prizų nebebus galima atsiimti.

12.5. Prizai nekeičiami į pinigus.

12.6. Iki 2020 m. balandžio 30 d. neatsiimti prizai lieka AS „Nordic Digital“ nuosavybė.

13. PRETENZIJOS IR JŲ NAGRINĖJIMAS

13.1. Žaidimo dalyvis turi teisę pateikti pretenzijas dėl žaidimo eigos iki 2020 m. gegužės 10 d. ir raštu pateikti skundą UAB „Galley Group“ (Gerosios Vilties g. 22A-2, Vilnius).

13.2. Visos pretenzijos bus nagrinėjamos. Žaidimo dalyviui atsakymas bus pateiktas per 15 (penkiolika) kalendorinių dienų nuo raštiško skundo gavimo dienos.

14. DRAUDIMAS DALYVAUTI

14.1. Žaidime negali dalyvauti SIA „BSMS“, UAB „Galley Group“,, SIA „Nordic Digital“ ir UAB „RIMI Lietuva“ darbuotojai.

14.2. Pažeidus šią sąlygą ir asmeniui, kuris neturi teisės dalyvauti žaidime, tapus prizo laimėtoju, prizas lieka prekių platintojo AS „Nordic Digital“ nuosavybė.

15. BAIGIAMOSIOS NUOSTATOS

15.1. Žaidimo taisyklės, kurias parašu patvirtino Lošimų ir azartinių žaidimų priežiūros inspekcija, pateiktos interneto svetainėje www.rimi.lt. 1 priedas – Prekių sąrašas.

1 priedas

Prekių sąrašas:

|  |  |  |
| --- | --- | --- |
| **Gaminio pavadinimas** | **EAN/UPC** | **Prekių ženklas** |
| „Panasonic“ baterijos LR6EPS/10B (6+4 ) | 5410853049326 | „Panasonic“ |
| „Panasonic“ baterijos LR03EPS/10B (6+4 ) | 5410853049340 | „Panasonic“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2020 m. vasario 7 d.

Daiva Aranauskaitė

UAB „Galley Group“ projektų vadovė